# data[].attributes.headline
ท้องฟ้าจำลอง🌩️

# data[].attributes.subject
ท้องฟ้าจำลอง🌩️

# data[].attributes.body
ศูนย์วิทยาศาสตร์เพื่อการศึกษา หรือที่คนทั่วไปเรียกกันติดปากว่า “ท้องฟ้าจำลอง” เป็นพิพิธภัณฑ์วิทยาศาสตร์แห่งแรกของประเทศไทย มีพื้นที่กว้างมากถึง 10 ไร่ มีทั้งโดมท้องฟ้าจำลองขนาดใหญ่ นิทรรศการถาวรเกี่ยวกับวิทยาศาสตร์ดาราศาสตร์ นิทรรศการเสมือนจริง ที่พร้อมให้คนทั่วไป นักเรียน นักศึกษา และเด็กๆ เรียนรู้วิทยาศาสตร์และดาราศาสตร์ได้อย่างน่าตื่นเต้นและประทับใจ

ค่าเข้าชม: ผู้ใหญ่ 50 บาท / เด็ก 30 บาท / เด็กอายุต่ำกว่า 3 ขวบ นักศึกษา กศน. ภิกษุ สามเณร ผู้พิการ ผู้สูงอายุ 60 ปีขึ้นไป เข้าชมฟรี

ที่ตั้ง: 928 ถ. สุขุมวิท แขวงพระโขนง เขตคลองเตย กรุงเทพมหานคร 10110

เวลาทำการ: วันอังคาร-วันอาทิตย์ เวลา 09.00 - 16.00 น. / ปิดทุกวันจันทร์

# data[].attributes.headline
องค์การพิพิธภัณฑ์วิทยาศาสตร์แห่งชาติ

# data[].attributes.subject
องค์การพิพิธภัณฑ์วิทยาศาสตร์แห่งชาติ

# data[].attributes.body
องค์การพิพิธภัณฑ์วิทยาศาสตร์แห่งชาติ เป็นอีกสถานที่แหล่งเรียนรู้ที่น่าสนใจสำหรับเด็กๆ และบุคคลทั่วไป ซึ่งเปิดให้บริการอย่างเป็นทางการครั้งแรกเมื่อวันที่ 8 มิถุนายน พ.ศ. 2543 เป็นอาคารที่มีเอกลักษณ์เป็นลูกบาศก์ขนาดใหญ่ 3 ลูกเชื่อมติดกัน มีพื้นที่จัดนิทรรศการ 6 ชั้น ในพื้นที่ 10,000 ตารางเมตร ที่คุณสามารถเรียนรู้อย่างสนุกสนานได้ตลอดทั้งวัน

ค่าเข้าชม: ผู้ใหญ่ 100 บาท / เด็กอายุไม่เกิน 18 ปี นักศึกษา ผู้สูงอายุ 60 ปีขึ้นไป เข้าชมฟรี

ที่ตั้ง: 39 หมู่ที่ 3 ถนน เลียบคลองห้า ตำบล คลองห้า อำเภอคลองหลวง ปทุมธานี 12120

เวลาทำการ: วันอังคาร - ศุกร์ เวลา 09.30 - 15.00 น. / วันเสาร์ - อาทิตย์ และวันหยุดนักขัตฤกษ์ เวลา 09.30 - 17.00 น. / หยุดทุกวันจันทร์ และวันจันทร์นักขัตฤกษ์

# data[].attributes.headline
สยาม เซอร์เพนทาเรียม

# data[].attributes.subject
สยาม เซอร์เพนทาเรียม

# data[].attributes.body
พิพิธภัณฑ์ในกรุงเทพที่เกี่ยวกับงูแห่งแรก บนพื้นที่กว่า 15 ไร่ ก่อตั้งโดยบริษัท สยามปาร์ค เรคครีเอชั่น จำกัด เพื่อส่งเสริมการท่องเที่ยวในประเทศไทย หากใครได้ไปเยียนจะได้ทั้งความรู้และความบันเทิง ผสมความแปลกใหม่ที่ไม่เหมือนใคร เหมาะมากกับคนที่ชอบงูรักงู และกำลังเลี้ยงงูอยู่ หรือคนธรรมดาทั่วไปที่สนใจก็สามารถไปได้เช่นกัน มีโซนสวนงูที่จัดแสดงงูกว่า 50 สายพันธุ์จากทั่วโลก และโซนอื่นๆ ที่น่าสนใจอีกมากมาย

ค่าเข้าชม: ผู้ใหญ่ 350 บาท / เด็ก 150 บาท

ที่ตั้ง: 969 ถนนหลวงแพ่ง เขตลาดกระบัง กรุงเทพฯ 10520

เวลาทำการ: วันจันทร์ - ศุกร์ เวลา 10.00 - 17.00 น. / วันเสาร์ - อาทิตย์ เวลา 10.00 - 18.00 น.

# data[].attributes.headline
พิพิธภัณฑสถานแห่งชาติธรณีวิทยาเฉลิมพระเกียรติ🦕

# data[].attributes.subject
พิพิธภัณฑสถานแห่งชาติธรณีวิทยาเฉลิมพระเกียรติ🦕

# data[].attributes.body
อีกหนึ่งพิพิธภัณฑ์วิทยาศาสตร์ที่น่าสนใจที่สร้างขึ้นเพื่อเฉลิมพระเกียรติในหลวง ร.9 เป็นแหล่งเรียนรู้ทางธรณีวิทยาและซากดึกดำบรรพ์ของประเทศไทย มีซากไดโนเสาร์ของจริงและหุ่นไดโนเสาร์จำลองให้ชมกันแบบตื่นตาตื่นใจ นอกจากนั้นยังมีห้องแสดงระบบสุริยะ ตัวอย่างแร่และหิน ปิโตรเลียม ห้องปฏิบัติการธรณีพิบัติภัยให้ชมกันอีกเพียบ นับว่าเป็นพิพิธภัณฑ์เด็กใกล้กรุงเทพที่น่าไปอีกแหล่งหนึ่ง

ค่าเข้าชม: 30 บาท

ที่ตั้ง: 55 หมู่ 5 ตำบลคลองห้า อำเภอคลองหลวง จังหวัดปทุมธานี 10120

เวลาทำการ: วันอังคาร - วันอาทิตย์ เวลา 08.30 – 16.30 น. หยุดทุกวันจันทร์

# data[].attributes.headline
พิพิธภัณฑ์ธรรมชาติวิทยา

# data[].attributes.subject
พิพิธภัณฑ์ธรรมชาติวิทยา

# data[].attributes.body
พิพิธภัณฑ์วิทยาศาสตร์ที่เปิดให้บริการครั้งแรกในปี พ.ศ. 2546 เพื่อการศึกษาวิจัยทางธรรมชาติวิทยาของประเทศไทยและกลุ่มประเทศอาเซียนใกล้เคียง ที่นี่มีหลายโซนให้ชมคือ การกำเนิดโลกและจักรวาล การกำเนิดสิ่งมีชีวิตและวิวัฒนาการ ความหลากหลายทางชีวภาพ อุทยานล้านปี จุดเด่นของที่นี่คือมีหุ่นจำลองไดโนเสาร์ทั้งขนาดเล็ก และขนาดใหญ่ให้ชมกัน ซึ่งเป็นที่ชื่นชอบของเด็กๆ อย่างแน่นอน

ค่าเข้าชม: ผู้ใหญ่ 100 บาท / เด็ก นักเรียน นักศึกษา ผู้สูงอายุ 60 ปีขึ้นไป เข้าชมฟรี

ที่ตั้ง: 39 หมู่ที่ 3 ต.คลองห้า อ.คลองหลวง จ.ปทุมธานี

เวลาทำการ: วันอังคาร - ศุกร์ เวลา 09.30 - 15.00 น. / วันเสาร์ - อาทิตย์ เวลา  09.30 - 17.00 น. / หยุดทุกวันจันทร์

# data[].attributes.headline
สวนงู สถานเสาวภา🐍

# data[].attributes.subject
สวนงู สถานเสาวภา🐍

# data[].attributes.body
สวนงู สถานเสาวภา

พิพิธภัณฑ์ในกรุงเทพที่เป็นหน่วยงานของสถานเสาวภา ซึ่งเป็นแหล่งเรียนรู้เกี่ยวกับงูใจกลางเมือง ซึ่งเปิดให้บริการครั้งแรกในปี พ.ศ. 2472 มีงูหลายชนิดจัดแสดง เช่น งูมีพิษ งูไม่มีพิษ งูเขี้ยวหลัง มีนิทรรศการเกี่ยวกับงู ที่น่าสนใจ คือมีการสาธิตวิธีการจับงูและรีดพิษงู วันจันทร์ - ศุกร์ เวลา 11.00 น. และ 14.00 น. สำหรับวันเสาร์ - อาทิตย์ และวันหยุดนักขัตฤกษ์ เวลา 11.00 น.

คนไทย: ผู้ใหญ่ 40 บาท / นักเรียน นักศึกษา 20 บาท / เด็ก (ความสูงไม่เกิน 110 เซนติเมตร) 10 บาท

ชาวต่างชาติ: ผู้ใหญ่ 200บาท / นักเรียน นักศึกษา 100 บาท / เด็ก (ความสูงไม่เกิน 110 เซนติเมตร) 50 บาท

ที่ตั้ง: 1871 ถ. พระรามที่ ๔ แขวงปทุมวัน เขตปทุมวัน กรุงเทพมหานคร 10330

เวลาทำการ: วันจันทร์ - ศุกร์ เวลา 09.30 - 15.30 น. / วันเสาร์ - อาทิตย์ และวันหยุดนักขัตฤกษ์ เวลา 09.30 - 13.00 น.

# data[].attributes.headline
พิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัย

# data[].attributes.subject
พิพิธภัณฑสถานธรรมชาติวิทยาแห่งจุฬาลงกรณ์มหาวิทยาลัย

# data[].attributes.body
พิพิธภัณฑ์กรุงเทพเข้าฟรีตั้งอยู่ในจุฬาลงกรณ์มหาวิทยาลัย ตึกชีววิทยา 1 ห้อง 230 ชั้น 2 ภาควิชาชีววิทยา ภายในจัดแสดงตัวอย่างสิ่งมีชีวิตและทรัพยากรทางธรรมชาติ เช่น โครงกระดูกสิ่งมีชีวิต เปลือกหอยต่างๆ ซากดึกดำบรรพ์ ชีววิทยาของผึ้ง จุดเด่นของที่นี่คือมีตะพาบม่านลาย ซึ่งเป็นตะพาบที่มีขนาดใหญ่ที่สุดในโลก พบแห่งเดียวได้ที่ประเทศไทยเท่านั้น และยังมีปูเจ้าพ่อหลวง ซึ่งเป็นปูน้ำจืดที่มีขนาดใหญ่ที่สุดในประเทศไทยอีกด้วย

ค่าเข้าชม: เข้าชมฟรี

ที่ตั้ง: 254 ถ. พญาไท แขวงวังใหม่ เขตปทุมวัน กรุงเทพมหานคร 10330

เวลาทำการ: วันจันทร์ - ศุกร์ เวลา 09.00 - 16.00 น. / หยุดวันเสาร์ - อาทิตย์

# data[].attributes.headline
NSM Science Square @ The Street Ratchada

# data[].attributes.subject
NSM Science Square @ The Street Ratchada

# data[].attributes.body
พิพิธภัณฑ์วิทยาศาสตร์ในกรุงเทพ ย่านรัชดา อยู่ที่ศูนย์การค้าเดอะ สตรีท รัชดา ที่เดินทางสะดวก เต็มไปด้วยพื้นที่แห่งการเรียนรู้ผ่านนิทรรศการ กิจกรรมวิทยาศาสตร์ ซึ่งจะแบ่งเป็นโซนต่างๆ ได้แก่ BLUE BOX IMAGINARIUM สนามสำหรับเล่นตัวต่อรูปทรงต่างๆ Inspire Lab พัฒนาทักษะด้านวิทยาศาสตร์ผ่านการทดลอง Innovation Space เสริมสร้างทักษะด้านการประดิษฐ์ Explorium สวมบทบาทเป็นนักธรรมชาติวิทยา I-SCREAM เรียนรู้วิทยาศาสตร์คู่กับศิลปะ

ค่าเข้าชม: ผู้ใหญ่ 20 บาท / เด็ก นักเรียน ผู้สูงอายุ เข้าชมฟรี / มีค่าชุดการทดลอง 100-200 บาทต่อรอบ

ที่ตั้ง: ชั้น 5 ศูนย์การค้าเดอะ สตรีท รัชดา

เวลาทำการ: เปิดบริการทุกวันเวลา 10.00 - 19.00 น.